User:Suncheep V/sandbox

สำหรับคนเล่น ฟลุต กับเรื่องการตีความบทเพลง
สำหรับคนเล่น ฟลุต (flute) นะครับอยากแบ่งปัน เคยบ่นอยู่เสมอกับลูกศิษย์ทุกสมัยทุกยุคทุกชั้นปี กับเรื่องการตีความบทเพลง ไม่ว่าจะเล่นเทคนิคเก่งแค่ไหน ก็ยังขาดประสบการณ์เรื่องการตีความอยู่เป็นประจำ ขอเแชร์บทความนี้ แด่ลูกศิษย์ทุกคนที่ผมเคยสอนมาแล้วและยังสอนอยู่ปัจจุบัน 1.จับอารมณ์ ลีลา และชีพจรของเพลง เช่นนักแสดงที่เริ่มศึกษาบท ก่อนจะฝึกโน้ตเฉพาะเครื่อง ให้รู้จักคุ้นเคยกับเนื้อหาโดยรวมก่อน ด้วยการค้นอ่านเบื้องหลังที่มาของบทประพันธ์ ลองเล่นสดๆ จนจบ แล้วหันไปฟังผลงานที่เขาบันทึกกันไว้ด้วยใจวิเคราะห์ 2.วางน้ำหนักดัง-ค่อย วิธีเข้าถึงการตีความอย่างพื้นฐานคือ หรี่และเร่งความดังในการเล่นตามการแปรเปลี่ยนความเข้มลึกทั้งทำนองและเสียงพร้องประสานของเพลง. 3.ระบายสีสัน ลองแปรเปลี่ยนน้ำเสียงจากสดใสไปจนถึงมืดหม่น ทั้งกับเสียงสั่นระริก เพื่อเหยาะชูรสใส่อารมณ์เพลงที่เสนอ. 4.หล่อหลอมการหายใจ รังสรรค์เสียงโน้ตต่อเนื่องจนไร้ตะเข็บ เติมแต้มด้วยเสียงเอื้อนและโน้ตสั้น แล้วจบวรรคด้วยความเงียบสงัดงัน. 5.สำรวจจังหวะน้ำหนัก เริ่มที่การลงจังหวะหนักและเบาตามปกติ จากนั้นค่อยบรรจงเน้นจังหวะต่างๆ เหล่านั้น เช่น เมื่อโน้ตยาวตกจังหวะยก ควรที่จะเน้นกันพอสมควร และ เมื่อวลีผ่อนไปจบที่จังหวะตก ก็ควรลงให้นุ่มนวล แม้วลีนั้นจะเริ่มด้วยจังหวะเน้น. 6.ขับเคลื่อนชีพจรเพลง ฝึกเป่าผ่านโน้ตจังหวะเบาเข้าจังหวะหนัก จากโน้ตสั้นหาโน้ตยาว เพื่อให้เสียงเพลงมีชีพจรเต้นรุดหน้าเสมอ ใช้เครื่องบันทึกเสียงช่วยในการประเมินความแม่นยำของจังหวะและการตีความของตน. 7.บ่งชี้คีตลักษณ์ เน้นจุดเด่นสำคัญของเพลงและไคลคลาเมื่อเข้าช่วงผ่อนคลาย เก็บอาการวีระหาญกล้าไว้สำหรับจุดสุดยอด ด้วยการรังสรรค์แต่ละวลีให้เนียนเข้าสัดส่วนกับต้นแบบของผู้ประพันธ์ ก็จะทำให้คนฟังหฤหรรษ์.